《以爱汝玉山草堂静七字分韵得汝字》
元代·姚文奂

仲春会桃源，青年映霞举。道人吹铁笛，主者捉玉麈。

野航晨不渡，溪渔来何许？攲坐蟠根阴，匡庐故仙侣。

众宾各雅兴，辞适忘尔汝。怀哉张李辈，明月在空渚。

复念东海迁，云林夜来雨。

作者简介：[元]（约公元一三五o年前后在世）字子章，自号娄东生，昆山人。生卒年均不详，约元惠宗至正十年前后在世。聪明好学，过目成诵，博涉经史。家有野航亭，人称姚野航。辟浙东帅阃掾。文奂工诗，与顾瑛、郭翼等相唱和，著有野航亭稿《元诗选》传于世。